Source: http://docplayer.fi/177018350-Korkeatasoisella-osaamisella-tyoelamaan.html
Timestamp: 2020-02-24 12:16:58+00:00
Document Index: 25272204

Matched Legal Cases: ['kko ', 'KKO ', 'kko ', 'KKO ', 'kko ', 'KKO ', 'KKO ']

Korkeatasoisella osaamisella työelämään - PDF Free Download
Korkeatasoisella osaamisella työelämään
Download "Korkeatasoisella osaamisella työelämään"
1 Korkeatasoisella osaamisella työelämään Humanistisen alan, kauppatieteiden ja liiketalouden, tekniikan ja yhteiskuntatieteellisen korkeakoulutuksen arvioinnit 1 TIIVISTELMÄT 1:2020
2 Sisällys 1 Johdanto 3 2 Arvioinnin tavoitteet ja arviointikysymykset 4 3 Arvioinnin toteutus ja aineistot 6 4 Sisäänotto, valmistuneet ja työllistyminen 8 5 Koulutusalakohtaiset vahvuudet ja kehittämissuositukset 10 Humanistisen alan korkeakoulutus 12 Kauppatieteiden ja liiketalouden korkeakoulutus 14 Tekniikan korkeakoulutus 16 Yhteiskuntatieteellinen korkeakoulutus 18 6 Koulutusala-arviointien yhteiset johtopäätökset ja kehittämissuositukset 20 7 Lopuksi 24 Lähteet 25 Liitteet 26 Tiivistelmät 1:2020 TEKIJÄT Riitta Pyykkö, Jussi Kivistö, Anneli Pirttilä, Jyrki Wallenius, Mira Huusko, Otto Leppänen, Kirsi Mustonen & Mirella Nordblad KUVAT Shutterstock TAITTO PunaMusta Oy ISBN nid. ISBN pdf PAINO PunaMusta Oy, Kansallinen koulutuksen arviointikeskus
3 1 Johdanto Muuttuvan työelämän osaamisvaatimukset, kansainvälisyys ja digitalisaatio haastavat korkeakoulutusta sekä asettavat uusia vaatimuksia osaamistarpeiden ennakoinnille ja koulutustarjonnan kehittämiselle. Opetuksen, osaamisen ja oppimisen merkitys on korostunut entisestään ja näkyy koulutuksen roolin vahvistumisena korkeakoulujen strategioissa. Opetuksen ja oppimisen laatu tulee vahvasti esiin myös yhtenä Bolognan prosessin avainteemoista. Jatkuva oppiminen nähdään keskeisenä tapana vastata yhteiskunnan, työelämän ja yksilöiden osaamisen kehittämistarpeisiin. Muuttuva työelämä ja yhteiskunta tarvitsevat kriittisiä ja luovasti ajattelevia yksilöitä, jotka kykenevät löytämään uusiin haasteisiin innovatiivisia ratkaisuja. Erityisesti koulutuksen monitieteisyys sekä teoreettisten ja työelämälähtöisten opintojen yhteensovittaminen nähdään tapoina vastata tulevaisuuden toimintaympäristöjen osaamistarpeisiin. Koulutusalojen kansallisille tarkasteluille on yhä kasvavassa määrin kysyntää. Suomessa on havaittu tarve kansalliselle tilannekuvalle koulutusalojen tämänhetkisestä tilanteesta kehittämistyön tueksi. Vuonna 2019 toteutetut humanistisen alan, kauppatieteiden ja liiketalouden, tekniikan sekä yhteiskuntatieteellisen korkeakoulutuksen arvioinnit vastaavat tähän tarpeeseen. Arvioinnit toteutti neljä ulkoista arviointiryhmää, joissa oli pääosin kotimaisia jäseniä. Arvioinnit perustuvat Koulutuksen arviointisuunnitelmaan vuosille Koulutusala-arvioinnit jatkuvat uudella arviointisuunnitelmakaudella vuosina Kansallisen koulutuksen arviointikeskuksen (Karvi) arvioinnit toteutetaan kehittävän ar vioinnin periaatteella. Kehittävässä arvioinnissa korostuvat osallistavuus, arvioinnin toteuttajan ja arviointiin osallistuvan välinen luottamus sekä korkeakoulujen vastuu toimintansa laadun kehittämisestä. Arvioinnin tuloksia voidaan hyödyntää koulutuksen, koulutustarjonnan ja ohjausjärjestelmän kehittämisessä. Arvioinnin keskeisiä hyödynsaajia ovat korkeakouluissa koulutustarjonnan kehittämisen parissa työskentelevät, koulutusjärjestelmätason toimijat sekä eri koulutusalojen opiskelijat ja korkeakoulujen ulkopuolisen työelämän toimijat. 3
4 2 Arvioinnin tavoitteet ja arviointikysymykset Koulutusala-arvioinnit tuottivat kokonaiskuvan ja tietoa neljän alan koulutustarjonnan nykytilasta sekä tutkintojen osaamislähtöisyydestä ja työelämärelevanssista. Arvioinnissa tarkasteltiin koulutusalojen vahvuuksia ja kehittämistarpeita sekä korkeakoulujen ja korkeakoulutusjärjestelmän kykyä kehittää koulutustarjontaa vastaamaan muuttuviin osaamisvaatimuksiin ja tulevaisuuden toimintaympäristöjen haasteisiin. Myös koulutusaloilla toteutettava jatkuvan oppimisen tarjonta sisältyi arviointeihin. Osana arviointeja kerättiin hyviä käytäntöjä koulutusta tarjoavien yksiköiden kehittämistyön tueksi. Koulutustarjonnan kehittämistä arvioitiin tutkintotasolta järjestelmätasolle seuraavien arviointikysymysten kautta: 1. Millainen on koulutustarjonnan nykytila neljällä alalla? 2. Millaiseen tietopohjaan koulutustarjonnan kehittäminen perustuu? 3. Millaisia koulutustarjonnan kehittämisen prosesseja ja verkostoja tarkasteltavilla aloilla on? Arviointiasetelma on kuvattu kuviossa 1. 4
5 1 2 3 Koulutustarjonnan nykytila Kehittämisen tietopohja Kehittämisen prosessit ja verkostot Koulutustarjonnan kehittäminen ja profiloituminen Korkeakoulujärjestelmä missä mitäkin alan koulutusta? (koulutusalan profiili Suomessa) Korkeakoulu mitä tutkintoja, mitä jatkuvan oppimisen muotoja alalla? (korkeakoulun profiili koulutusalalla) Tutkinto mitä osaamista, mikä työelämärelevanssi? (tutkinnon profiili) Jatkuva oppiminen mitä osaamista, mikä työelämärelevanssi? (jatkuvan oppimisen tarjonnan profiili) KUVIO 1. Korkeakoulutuksen koulutusala-arviointien arviointiasetelma: arviointialueet ja koulutustarjonta järjestelmän eri tasoilla (Koulutusala-arvioinnit 2019, 2018, 18) 5
6 3 Arvioinnin toteutus ja aineistot Taustakysely korkeakouluille Valmiit palautekyselyt ja pro gradu -tutkielma Case-tarkastelu Julkistustilaisuus Syyskuu 2018 Tammikuu 2020 Suunnittelu Ala- ja tutkintokohtaiset kyselyt Fokusryhmätilaisuudet Kehittämisseminaari tai kysely KUVIO 2. Koulutusala-arviointien arviointiprosessi ja arvioinnissa käytetyt aineistot Arvioinnissa käytettiin monipuolisesti erilaisia aineistoja (ks. kuvio 2): valmiita opiskelijoilta ja valmistuneilta kerättyjä palauteaineistoja (esim. Kandipalaute, AVOP, maistereiden uraseuranta), Tilastokeskuksen aineistoja, alakohtaisia ja tutkintotason itsearviointikyselyn vastauksia, neljälle koulutusala-arvioinnille yhteisten ja alakohtaisten fokusryhmätilaisuuksien antia sekä case-tarkasteluja. Lisäksi arvioinnin loppuvaiheessa arviointiryhmät työstivät alustavia johtopäätöksiä ja kehittämissuosituksia alakohtaisissa kehittämisseminaareissa korkeakoulujen henkilökunnan, opiskelijoiden ja sidosryhmien kanssa. Kauppatieteiden ja liiketalouden arvioinnin johtopäätöksiä testattiin sen sijaan korkeakoulujen tutkinto-ohjelmille ja jatkuvan oppimisen edustajille suunnatulla kyselyllä. 6
7 Koulutusala-arviointien tiedonkeruuseen osallistuivat 12 yliopistoa 23 ammattikorkeakoulua 680 tutkinto-ohjelmaa (403 yliopistoista, 277 ammattikorkeakouluista) 115 osallistujaa fokusryhmähaastatteluissa 112 osallistujaa kehittämisseminaareissa 160 vastaajaa kauppatieteiden ja liiketalouden alan kyselyyn 7
8 4 Sisäänotto, valmistuneet ja työllistyminen Yliopistojen ja ammattikorkeakoulujen alempien ja ylempien korkeakoulututkintojen sisäänottomäärät ja valmistuneiden määrät vaihtelevat aloittain (ks. taulukko 1). TAULUKKO 1. Sisäänotto ja valmistuneet vuonna 2018 Vipusen mukaan neljällä tarkastellulla alalla SISÄÄNOTTO 2018 VALMISTUNEET 2018 Korkeakoulujen määrä Alemmat korkeakoulututkinnotutkinnotutkinnot Ylemmät korkeakoulututkinnot Alemmat korkeakoulu- Ylemmät korkeakoulu- Yliopistot Humanistinen ala Kauppatieteet Tekniikka Yhteiskuntatieteet Ammattikorkeakoulut AMK-tutkinnot YAMK-tutkinnot AMK-tutkinnot YAMK-tutkinnot Humanistinen ala Liiketalous Tekniikka Osana arviointia tarkasteltiin neljällä alalla 10 vuotta sitten aloittaneiden opiskelijoiden työllistymistä ja keskimääräisiä tuloja. Analyysissa vakioitiin yksilöiden taustaominaisuuksia Tilastokeskuksen aineistojen pohjalta (Leppänen 2019). Korkeakoulutus takaa opiskelijoille työpaikan melko suurella todennäköisyydellä, joten korkeakouluissa opiskelu on Suomessa hyvä investointi. Vaihtelua työllistymisessä on kuitenkin havaittavissa, kun tarkastellaan eri koulutusaloja (ks. taulukko 2). 8
9 TAULUKKO 2. Työllistymisen todennäköisyys prosentteina kymmenen vuoden kuluttua opintojen aloittamisesta vuosina Vakioitu luku (n = ) Koulutusala Yliopisto (osuus kaikista, %) Ammattikorkeakoulu (osuus kaikista, %) Humanistinen ala Tekniikka Kauppatieteet ja liiketalous Yhteiskuntatieteet 84 Korkeakouluissa opiskelleiden tuloissa on ensimmäisen 10 vuoden jälkeen vaihtelua riippuen siitä, mitä koulutusalaa on opiskellut (ks. kuvio 3). Yliopistot Humanistinen ala Yhteiskuntatieteet Tekniikka Kauppatieteet Ammattikorkeakoulut Humanistinen ala Liiketalous Tekniikka tuhatta euroa KUVIO 3. Korkeakouluopinnot 10 vuotta sitten aloittaneiden vuosiansiot (ansio- ja yrittäjätulot) koulutusaloittain vuosina , vakioitu tulos (n = ) 9
10 5 Koulutusalakohtaiset vahvuudet ja kehittämissuositukset 10
11 Koulutusala-arvioinneissa tarkasteltiin korkeakoulujen ja korkeakoulujärjestelmän kykyä kehittää koulutustarjontaa sekä osaamista tulevaisuuden toimintaympäristöissä. Osana tarkastelua arvioitiin koulutusjärjestelmän rakenteita ja ohjausta. Korkeakoulutus perustuu Suomessa duaalimalliin, jossa ammattikorkeakouluilla ja yliopistoilla on molemmilla oma lainsäädäntönsä ja omat tehtävänsä. Korkeakoulujärjestelmän tasolla opetus- ja kulttuuriministeriö (OKM) vastaa korkeakoulujen ohjauksesta. Koulutusvastuusääntelyn ohella tärkeimmät ohjauskeinot ovat korkeakoulujen ja ministeriön väliset sopimukset ja niihin liittyvät neuvottelut sekä korkeakoulujen rahoitusmalli. Muita ohjauskeinoja ovat muun muassa hankerahoitus ja informaatio-ohjaus. Koulutukseen ja sen kehittämiseen liittyy myös koulutuksen profiloituminen. Koulutustarjonnan kokonaisuus muodostaa koulutusalan profiilin Suomessa ja tietyn korkeakoulun tarjonta korkeakoulun profiilin tietyllä alalla. Profilointi liitetään usein rakenteelliseen kehittämiseen, mutta sen voidaan ajatella olevan myös keskittymistä korkeakoulun omiin vahvuuksiin. Opiskelijoiden osaamista tarkasteltiin arvioinnissa osaamislähtöisyyden ja työelämärelevanssin näkökulmista. Osaamislähtöisyydellä tarkoitetaan opiskelijoiden osaamisen ja oppimisen nostamista keskiöön, mikä näkyy muun muassa tutkintojen kuvaamisena oppimistavoitteiden ja saavutettujen oppimistulosten näkökulmasta. Osaaminen voi olla tietoja, taitoja, pätevyyksiä tai asenteita. Työelämärelevanssilla tarkoitetaan tutkintojen kykyä tuottaa sellaista osaamista, jota opiskelijat tarvitsevat siirtyessään työelämään, työelämätarpeiden huomioimista koulutuksissa sekä työelämäyhteistyötä. Jatkuvalla oppimisella tarkoitetaan koulutusmuotoja, joita tarjotaan pääasiassa muille kuin tutkinto-opiskelijoille. Tällaisia ovat muun muassa avoin korkeakouluopetus, täydennyskoulutus ja erikoistumiskoulutukset. Seuraavassa tarkastellaan neljän koulutusalan keskeisiä vahvuuksia ja alakohtaisia kehittämissuosituksia arviointien pohjalta. 11
12 Humanistisen alan korkeakoulutus Humanistisen alan korkeakoulutuksen keskeisimmät vahvuudet ovat (Pyykkö ym. 2020): Humanistisilta aloilta valmistuneiden substanssiosaaminen on vahvaa ja valmistuneiden kyky kokonaisuuksien hahmottamiseen sekä kriittiseen ajatteluun on hyvä. Humanistisen alan koulutus tuottaa monipuolista ja laaja-alaista osaamista, joka mahdollistaa joustavuuden jatkuvasti muuttuvissa työelämän tilanteissa. Duaalimalli on humanistisella koulutusalalla selkeä, sillä koulutukset ovat valmiiksi eriytyneet kahdelle korkeakoulusektorille. Pääosa humanistisen alan koulutuksista tarjotaan yliopistoissa. Ammattikorkeakouluissa tarjotaan humanistisella alalla yhteisöpedagogi- ja tulkkikoulutuksia. Alalla ei ole juuri tutkintoja, joissa olisi päällekkäisyyttä tai yhteensovittamisen haasteita kahden korkeakoulusektorin välillä. Korkeakoulujen humanistisen alan henkilöstön kehittämisessä näkyy korkeakoulujen vahva kiinnostus pedagogiseen kehittämiseen, jota tehdään monipuolisesti. Korkeakoulupedagogista koulutusta tarjotaan laajoina kokonaisuuksina, lyhyempinä moduuleina, erilaisina seminaareina sekä kehittämispäivinä ja -hankkeina. Kehittäminen on pääasiassa korkeakoulukohtaista, mutta hallituksen kärkihankkeet ovat tuoneet mukaan valtakunnallista yhteistyötä. Humanistisella alalla on runsaasti mahdollisuuksia suunnitella ja toteuttaa jatkuvan oppimisen tarjontaa. Humanistisella alalla on laajasti nykypäivän työelämässä tarvittavaa osaamista, kuten kieliä, eri kulttuureiden tuntemusta, monikulttuurisuusosaamista sekä yhteiskunnan muutosten ja historian ymmärtämistä. Jatkuvan oppimisen mahdollisuuksien hyödyntäminen ja näkyväksi tekeminen on parhaillaan käynnissä valtakunnallisesti. 12
13 Keskeisimmät kehittämissuositukset humanistisen alan korkeakoulutukselle ovat: Työelämärelevanssi tulee ottaa nykyistä enemmän huomioon koulutuksen suunnittelussa ja opiskelijoiden ohjauksessa. Harjoittelumahdollisuuksia on lisättävä yliopistokoulutuksessa kandidaatti- ja maisterivaiheessa, samoin yhteistyötä alumnien kanssa. Opinnoissa on panostettava systemaattisesti työelämätaitojen kehittämiseen. Humanistiselta koulutusalalta valmistuneiden työllistyminen on noin 10 % heikompaa kuin esimerkiksi tekniseltä ja kaupalliselta alalta valmistuneilla, joten työllistymismahdollisuuksiin on kiinnitettävä huomiota jo opintojen aikana. Osaamisen näkyväksi tekemisen ja sanoittamisen harjoittelun tulee olla nykyistä systemaattisempaa opintojen alusta lähtien, jotta käsitys osaamisesta konkretisoituisi opiskelijalle itselleen opintojen eri vaiheissa. Osaamisen sanoittamisen harjoittelu auttaa opiskelijoita suunnittelemaan paremmin opintojaan, arvioimaan oman osaamisensa kehittymistä sekä kuvaamaan paremmin osaamistaan hakeutuessaan työmarkkinoille. Osaamiskokonaisuuksien näkyväksi tekemiseen tulee varata aikaa ja resursseja kussakin korkeakoulussa. Digitaalinen osaaminen osana humanistisia tutkintoja pitää määritellä, suunnitella ja toteuttaa kokonaisuutena kansallisella tasolla parhaiden käytäntöjen löytämiseksi, kehittämiseksi ja toteuttamiseksi. Tällä hetkellä opiskelijoiden digitalisaatioon liittyvä osaaminen karttuu suureksi osaksi muualla kuin osana humanistista tutkintoa. Erityisesti aineenopettajiksi valmistuneiden digitalisaatioon liittyvä täydennyskoulutus pitää saada kuntoon. Kansainvälisyyden tulee läpäistä humanistisen alan tutkinnot nykyistä kattavammin ja syvällisemmin. Opiskelijoiden kansainvälistymisjaksot tulee suunnitella osana henkilökohtaisten opintosuunnitelmien laadintaa. Osaamistavoitteiden kansainvälinen relevanssi pitää varmistaa osana kaikkia humanistisen alan tutkintoja tukemalla kielten ja kulttuurien osaamista, vahvistamalla kieli- ja kulttuuritietoista opetusta sekä tukemalla monikulttuurisuutta korkeakoulujen käytännöissä. 13
14 Kauppatieteiden ja liiketalouden korkeakoulutus Kauppatieteiden ja liiketalouden korkeakoulutuksen keskeisimmät vahvuudet ovat (Wallenius ym. 2020): Kauppatieteiden ja liiketalouden korkeakoulututkintojen vahvuutena on osaamisperustainen tutkintorakenne, joka tuottaa sekä geneerisiä työelämävalmiuksia että kaupallisen alan sisällöllistä osaamista. Alalla vallitsee laaja yhteisymmärrys tiedoista ja taidoista, jotka kaupallisen alan korkeakoulututkinnon suorittaneen tulee hallita. Kauppatieteiden ja liiketalouden alan koulutukset tuottavat tutkintoja, joilla on hyvä työelämärelevanssi. Ammattikorkeakoulututkinnot ovat luonteeltaan työelämälähtöisiä, ja yliopistotutkinnoissa korostuu tutkimukseen perustuva työelämä- ja tieteellinen osaaminen. Alan tutkinnon suorittaneet työllistyvät hyvin. Sekä yliopisto- että ammattikorkeakoulusektorin vahvuutena on sektorin sisäinen kansallinen yhteistyörakenne, joka kattaa kaikki kauppatieteiden tai liiketalouden alan koulutusta tarjoavat korkeakoulut. Tradenomikouluttajien verkosto ja Suomen kauppakorkeakoulut (ABS) ry tukevat sektorin sisäistä koulutustarjonnan koordinointia ja kehittämistä kansallisella tasolla. Kansainvälisyydellä on monipuolinen ja merkittävä vaikutus alan korkeakoulujen koulutustarjontaan. Tutkinto-ohjelmien suunnittelussa ja toteutuksessa on otettu monin tavoin huomioon kansainvälisyyden vaatimukset. Alan korkeakoulut ovat laajasti mukana kansainvälisissä verkostoissa ja kumppaniyhteistyössä. Yliopistoissa kansainväliset akkreditoinnit tuovat osaltaan lisäarvoa tutkintojen kehittämiseen. 14
15 Keskeisimmät kehittämissuositukset kauppatieteiden ja liiketalouden korkeakoulutukselle ovat: Vuonna 2019 alan korkeakoulututkinto oli mahdollista suorittaa 49 toimipisteessä ja vuosittain alalla valmistuu lähes korkeakoulututkintoa. Arviointiryhmän näkemyksen mukaan kauppatieteiden ja liiketalouden alan korkeakoulutusta tarjoavien toimipisteiden määrää ei voi vuoden 2019 tasosta lisätä. Myöskään koulutuksen laajentaminen nykyisestään ei ole tarpeellista yliopistoissa eikä ammattikorkeakouluissa. Kauppatieteiden ja liiketalouden alalla yliopistojen ja ammattikorkeakoulujen välistä kansallisen tason yhteistyötä tulee systematisoida. Tiiviimmällä korkeakoulusektorien välisellä kansallisella yhteistyöllä voidaan muun muassa kehittää korkeakoulujen keskinäistä työnjakoa sekä selkiyttää alan ylempien korkeakoulututkintojen profiileja ja jatkuvan oppimisen koulutustarjontaa. Kehittämällä sektorien välistä sisällöllistä yhteistyötä opetuksessa voidaan tehostaa korkeakoulujen toimintaa sekä parantaa opetuksen ja oppimisen laatua. Korkeakoulujen tulee kehittää menettelytapoja tulevaisuuden haasteiden ja työelämän osaamistarpeiden ennakoimiseksi ja niihin vastaamiseksi. Korkeakoulujen tulee koota ja analysoida ennakointitietoa systemaattisesti ja hyödyntää tietoa toiminnan eri tasoilla: tutkinto-, koulutusala- ja korkeakoulutasolla sekä jatkuvan oppimisen koulutustarjonnan kehittämisessä. Ammattikorkeakouluissa tulee kehittää menettelytapoja henkilöstön osaamisen systemaattiseen kehittämiseen, jotta osaaminen vastaa tulevaisuuden vaateita. Ammattikorkeakoulujen tulee myös huolehtia siitä, että alan koulutus perustuu tutkimukseen vahvan työelämäkytköksen rinnalla. Kauppatieteiden ja liiketalouden alan koulutusta tarjoavien korkeakoulujen tulee tiivistää vuoropuhelua elinkeinoelämän kanssa jatkuvan oppimisen näkökulmasta. Jatkuvan oppimisen työelämälähtöisten toteutusmallien kehittäminen on vielä alkuvaiheessa. Tiivistämällä yhteistyötä yritysten kanssa voidaan kehittää uudenlaisia yritysten tarpeisiin soveltuvia jatkuvan oppimisen malleja. Samalla voidaan merkittävästi rikastuttaa alan jatkuvan oppimisen koulutustarjontaa esimerkiksi vastaamaan työelämän edellyttämiin digitalisaatio-osaamisen haasteisiin. 15
16 Tekniikan korkeakoulutus Tekniikan korkeakoulutuksen keskeisimmät vahvuudet ovat (Pirttilä ym. 2020): Tekniikan korkeakoulutus tuottaa lisäarvoa opiskelijoille ja näkyy hyvänä työllistymisenä ja hyvinä ansioina. Eri korkeakoulujen tuottamassa lisäarvossa on ansiotason osalta jonkin verran eroavaisuuksia. Opiskelij oiden menestystä työmarkkinoilla voidaan parantaa hyviä käytäntöjä jakamalla. Korkeakoulut ylläpitävät hyvin työelämäyhteyttään ja verkostojaan. Sekä ammattikorkeakouluissa että yliopistoissa on vahva halu kuunnella työelämän tarpeita ja kehittää koulutusta tämän mukaisesti. Tekniikan korkeakoulutuksessa tunnistetaan tarve sekä yhteiskunnan osaamisen uudistamiseen että omaan uudistumiseen. Ammattikorkeakouluista ja yliopistoista löytyy kyvykkyyttä uudistumiseen ja uudistamiseen sekä halua muutosten toteuttamiseen. Tekniikan korkeakouluyhteisöt ovat kansainvälisiä. Ne tarjoavat Suomelle mainion mahdollisuuden koulutetun työvoiman maahanmuuton väylänä, jos ulkomaalaiset valmistuvat opiskelijat onnistutaan paremmin integroimaan suomalaiseen yhteiskuntaan ja työelämään jo opintojen aikana. 16
17 Keskeisimmät kehittämissuositukset tekniikan korkeakoulutukselle ovat: Tekniikan korkeakoulutuksen profilointia ei ole tehty riittävästi eikä kansallisella tasolla ole jaettua selkeää näkemystä strategisesta suunnasta tai johtajuutta sen toteuttamisessa. Korkeakoulujen ohjaukseen tulee luoda kannustimia yhteistyöhön ja erikoistumiseen. Koulutustarjonnan alueellisen saatavuuden varmistamisessa tulee nykyistä enemmän hyödyntää digitalisaatiota. Yliopistojen ja ammattikorkeakoulujen muodostamaa tekniikan korkeakoulutusta pitää kehittää yhtenä kokonaisuutena. Tekniikan korkeakoulutuksen kokonaiskuvaa on tarkasteltava rohkeasti ja ennakkoluulottomasti kansallisella tasolla. Duaalimallin rajan yli menevää yhteistyötä tehdään liian vähän. Erillisten kokonaisuuksien ylläpitämisen sijasta tulee rakentaa ja hyödyntää yhteisiä teknologisia ja palveluita tuottavia infrastruktuureja. Tekniikan korkeakoulutuksen heikko vetovoima on kansallinen ongelma, jonka syyt ovat syvällä yhteiskunnallisessa kehityksessä. Osaavan insinöörikoulutetun työvoiman saatavuus rajoittaa jo nyt yritysten kasvumahdollisuuksia. Kohtaanto-ongelman ratkaisemiseksi pitää ryhtyä pikaisiin ja määrätietoisiin kansallisiin toimenpiteisiin. Pitkän aikavälin kunnianhimoinen näkemys jatkuvan oppimisen reformista puuttuu. Kansallinen näkemys jatkuvasta oppimisesta pitää koota, ja eri toimijat on sitoutettava tarvittavaan reformiin. Tuotantolähtöisyydestä tulee siirtyä asiakaslähtöisyyteen ja nostaa osaaminen jatkuvan oppimisen ytimeen. Korkeakoulujen ja työelämän tulee kehittää pitkäjänteisiä kumppanuuksia osaamistarpeiden ennakoinnin ja tulevaisuustyön vahvistamiseksi. 17
18 Yhteiskuntatieteellinen korkeakoulutus Yhteiskuntatieteellisen korkeakoulutuksen keskeisimmät vahvuudet ovat (Seppälä ym. 2020): Yhteiskuntatieteellinen korkeakoulutus on alueellisesti ja sisällöllisesti kattavaa. Koulutusta tarjotaan kahdeksassa yliopistossa. Yhteiskuntatieteellisten tutkinto-ohjelmien sisältämä oppiaineiden kirjo on laaja ja tieteenalakohtainen profiili moniulotteinen. Joistakin päällekkäisyyksistä huolimatta alueellinen ja sisällöllinen moninaisuus on yhteiskuntatieteellisen alan vahvuustekijä. Yhteiskuntatieteellisellä alalla kandidaatti- ja maisteriohjelmien työelämärelevanssi on hyvällä tasolla. Opintojen antamat yleiset valmiudet, kuten laaja-alaisuus, analyysija ongelmanratkaisutaidot sekä kriittinen ajattelu, vastaavat työnantajien toiveita yhteiskuntatieteellisellä alalla sekä muuttuvan työelämän osaamistarpeita. Alan tutkinto-ohjelmat linkittyvät yliopistojen strategioihin ja profiileihin. Yhteiskuntatieteet ovat mukana joko yliopiston strategisena painoalana tai ne toteuttavat osaltaan yliopiston strategian läpileikkaavia teemoja. Tutkimuksen kytkös koulutustarjontaan ja koulutukseen tarjoaa mahdollisuuksia tutkintorakenteen kaksiportaisuuden hyödyntämiseen. Kandidaatintutkinnon lisääntynyt laaja-alaisuus yhdistettynä fokusoituneempiin, tutkimuksen profiilia mukaileviin maisterintutkintoihin avaa uusia mahdollisuuksia yhteiskuntatieteellisellä alalla. Erikoistuneet ja uusimpaan tutkimustietoon nojaavat maisterinohjelmat muodostavat vastapainon laajoille kandidaattiohjelmille. 18
19 Keskeisimmät kehittämissuositukset yhteiskuntatieteellisen alan korkeakoulutukselle ovat: Tutkinto-ohjelmien koordinointia ja yhteistyötä yliopistojen välillä tulee lisätä ja kehittää opiskelijavalintojen, opetussuunnitelmien ja tutkintorakenteiden osalta. Myös sivuaineyhteistyön ja ristiinopiskelun joustavoittamiseen tulee kiinnittää aiempaa enemmän huomiota. Tämä edellyttää opetussuunnitelmien kehittämisessä sitä, että tutkintojen sisällöt ovat helposti opiskelijoiden vertailtavissa. Tutkinto-ohjelmien ja oppiaineiden profiloitumista, joka perustuu omiin vahvuuksiin ja keskeisiin tutkimuksen teemoihin, tulee edistää. Tutkinto-ohjelmien profiilit tulee tehdä näkyviksi hakijoille ja opiskelijoille. Tutkimuksen ja koulutuksen profiloitumisen lähtökohdat ovat kuitenkin periaatteiltaan erilaisia. Koulutuksen profiloitumisen osalta alueellinen ja kansallinen tehtävä ovat korostetussa asemassa, kun taas tutkimuksessa tavoitellaan ensisijaisesti korkeaa kansainvälistä tasoa. Nämä erot tulee huomioida profilointitoimenpiteitä koskevassa keskustelussa nykyistä selvemmin. Opiskelijoilla on haasteita nähdä tutkintojen työelämärelevanssia sekä tunnistaa omaa osaamistaan etenkin geneerisillä yhteiskuntatieteiden oppialoilla. Yhteiskunta-alan tutkinnoilla näyttää olevan korkea työelämärelevanssi niiden geneerisyyden takia, mutta samaan aikaan opiskelijat pitävät geneerisyyttä sen epäkonkreettisuuden takia ongelmallisena. Tutkinto-ohjelmissa on tarpeellista kirkastaa tutkinto-ohjelman opiskelijalle tuottama osaaminen, tavoitellut taidot ja kuvata ne selkeästi tutkintoohjelman osaamistavoitteissa. Opiskelijoiden kykyä tunnistaa omaa osaamistaan tulee tukea systemaattisemmin. Jatkuvan oppimisen organisointi ja osaamistarpeiden ennakointi on hajanaista. Koulutustarpeiden ennakoinnissa tutkintotasoa ja jatkuvaa oppimista tulee tarkastella yhtenä kokonaisuutena. Tämä integraatio helpottaisi tutkintokoulutuksen ja jatkuvan oppimisen välisen työnjaon, roolituksen ja toteutusmuotojen kehittämistä kokonaisvaltaisemmin. Kansalaisten yhdenvertaisuus jatkuvaan oppimiseen tulee olla keskeisellä sijalla tehtäessä tarjonnan saatavuutta ja maksullisuutta koskevia ratkaisuja. 19
20 6 Koulutusala-arviointien yhteiset johtopäätökset ja kehittämissuositukset 20
21 Neljän koulutusalan arvioinneilla oli yhteinen hankesuunnitelma ja osittain yhteisiä aineistoja, vaikka arvioinneissa painottuivatkin alakohtaiset aineistot. Johtopäätöksissä ja suosituksissa on alakohtaisia eroja, mutta myös yhteisiä vahvuuksia ja haasteita. Tarkastelluilla aloilla koulutustarjonta on maantieteellisesti ja sisällöllisesti kattavaa. Tekniikan sekä kauppatieteiden ja liiketalouden koulutustarjonta on kummallakin sektorilla laajaa. Näiden alojen koulutuksia tarjotaan lukuisissa pienemmissä yksiköissä maantieteellisesti kattavasti eri puolilla Suomea. Voidaankin miettiä, olisiko näillä aloilla syytä vähentää toimipisteiden määrää. Elinkeinoelämällä on tarve insinööritutkintojen määrän kasvattamiseen, mutta pelkkä koulutustarjonnan laajentaminen tuskin ratkaisee ongelmaa tekniikan koulutuksen heikon vetovoiman vuoksi. OKM:n ohjauksen suhdetta koulutustarjonnan kehittämiseen arvioitiin alakohtaisissa itsearviointivastauksissa ja fokusryhmähaastatteluissa vaihtelevasti, ja arvioissa oli alakohtaisia eroja. Eri ohjausmuotojen vaikutusta pidettiin suurena, mutta ei aina tarkoituksenmukaisena. Vahvimmiksi ohjauskeinoiksi koettiin rahanjakomalli ja koulutusvastuusääntely. Rahoitusmalli on ohjannut korkeakoulut keskinäiseen kilpailuun, mikä on osaltaan estänyt yhteistyön vahvistamista ja ehkäissyt uskallusta profiloitua. Vaikka hankerahoitusta eri aloilla kritisoitiinkin, hankkeissa nähdään myös myönteisiä puolia, kuten lisääntynyt korkeakoulujen välinen yhteistyö sekä opetuksen kehittämisen vahvistuminen. Korkeakouluissa toivotaan kuitenkin eniten perusrahoituksen vahvistamista. Koulutuksen profiloitumista ei millään arvioinnin kohteena olevasta neljästä alasta ole juurikaan tapahtunut. Tutkimuksessa tapahtunut profiloituminen vaikuttaa koulutukseen esimerkiksi opetussisältöjen kautta, mutta prosessi on hidas. Korkeakoulujen näkemyksen mukaan profiloitumisen tulee perustua korkeakoulujen strategisiin valintoihin, mutta profiloitumiseen tulee olla myös selkeitä kannustimia. Sektoreiden välillä on myös eroja. Ammattikorkeakoulujen toiminnassa alueelliset tarpeet korostuvat, mikä ei tee voimakasta poisvalintoja sisältävää profiloitumista toivottavaksi. Yliopistoissa taas koulutetaan alueellisten tarpeiden ohella myös kansalliset ja kansainväliset tarpeet huomioiden. 21
22 Kaikilla aloilla tunnistetaan tutkinnoissa substanssiosaamisen rinnalla yleisten valmiuksien vahvistaminen. Osaamistavoitteiden kuvaamisessa oli eri alojen välillä sekä alojen sisällä vaihtelevuutta. Professionaalisilla aloilla substanssiosaamisen ja yleisten valmiuksien välinen tasapaino oli yleisesti vakiintunut. Kansainvälisyys on selkeimmin integroitu kauppatieteiden koulutukseen yliopistoissa. Muuten kansainvälisyysosaamisen karttuminen perustuu pitkälti opiskelijan omaan aktiivisuuteen ja omiin valintoihin. Kansainvälistymiseen liittyvät osaamistavoitteet eivät näy paljoakaan opetussuunnitelmissa, vaikka alat olisivatkin tutkimuksessa hyvinkin kansainvälisiä. Kansainvälisyyden ymmärtäminen on usein kapeaa eikä sisällä esimerkiksi monikulttuurisuustaitojen huomioimista. Digitaalisten taitojen sekä digitaalisen kulttuurin ja muutoksen ymmärtämisen vahvistaminen on ykköstavoite sekä tutkintokoulutuksessa että jatkuvassa oppimisessa. Tällä alueella myös henkilöstön osaamisen kehittäminen on tärkeää. Jatkuvan oppimisen ajatus ei ole sinänsä uusi asia korkeakouluille, mutta uudet määrälliset ja laadulliset tarpeet edellyttävät uudenlaista ajattelua sekä uusien toimintamuotojen, mallien ja rakenteiden kehittämistä. Jatkuvaa oppimista ja tutkintokoulutusta on kehittämistyössä tarkasteltava kokonaisuutena. Ennakointitiedon hyödyntämistä tulee vahvistaa sekä tutkintokoulutuksen että jatkuvan oppimisen sisältöjen ja toteuttamistapojen kehittämisessä. Sekä jatkuvan oppimisen että tutkintokoulutuksen kehittämisessä on tarve työelämäyhteyksien vahvistamiselle myös niillä aloilla, joilla ne ovat perinteisestikin olleet tiiviit. Jatkuvan oppimisen laadunhallinnasta on huolehdittava. Jatkuvan oppimisen rahoitus on keskeinen kysymys korkeakouluille. Rahoitus ei voi olla pelkästään OKM:n varassa, vaan mukaan on saatava muut ministeriöt sekä työnantajat, ja taloudellista vastuuta voi olla myös oppijoilla itsellään. Markkinaehtoinen täydennyskoulutus halutaan korkeakouluissa pitää ministeriön ohjauksen ulkopuolella jatkossakin. Ammattikorkeakouluissa korkeakoulujen välinen alakohtainen yhteistyö on tiiviimpää kuin yliopistoissa. Poikkeuksena yliopistoissa on tiivis yhteistyö kauppatieteellisellä alalla sekä tietyissä valtakunnallisissa verkostoissa, kuten Sosnetissa. Korkeakoulujen yhteistyö ja työnjako liittyvätkin vahvasti toisiinsa: ei voi olla profiloitumista valtakunnallisella tasolla, elleivät toimijat tunne toisiaan ja toistensa koulutuksia. Kaikilla tarkastelluilla aloilla tunnistetaan valtakunnallisen yhteistyön kehittämisen tarve ja toivotaan alakohtaisen yhteistyön kehittämistä nykyistä systemaattisemmaksi. 22
23 Koulutusala-arviointien yhteiset suositukset Korkeakoulutus tulee toteuttaa tarkastelluilla aloilla niin, että alat kattavat maantieteellisesti koko Suomen. Toimipisteiden määrän pitää olla kuitenkin perusteltu ja niiden koko riittävä koulutuksen laadun takaamiseksi. Koulutuksen profiloitumisen tulee perustua korkeakoulun omiin strategisiin valintoihin. Osaamistavoitteet tulee kuvata niin, että opiskelijat oppivat tunnistamaan oman osaamisensa ke- hittymisen ja kuvaamaan sitä esimerkiksi työtä hakiessaan. Tutkinto-ohjelmien osaamistavoitteissa on huolehdittava substanssiosaamisen ja yleisten valmiuksien tasapainoisesta kehittymisestä. Erityistä huomiota tulee kiinnittää kansainvälisyysosaamisen ja digitaalisten taitojen kehittymiseen sekä digitaalisen kulttuurin ja muutoksen ymmärtämiseen. Tarkastelluilla aloilla tulee vahvistaa työelämäyhteyksiä sekä ottaa alumnit aktiivisesti mukaan koulutusten kehittämiseen ja toteuttamiseen. Korkeakoulujen tulee tehdä systemaattista yhteistyötä alojen ja sektoreiden sisällä, mutta myös valtakunnallisesti, alojen ja sektoreiden rajat ylittäen. Jatkuvaa oppimista tulee kehittää tiiviissä yhteistyössä niin tutkintokoulutuksen kuin työelämänkin kanssa. Jatkuvan oppimisen laadunvarmistuksesta on huolehdittava. 23
24 7 Lopuksi Humanistisen alan, kauppatieteiden ja liiketalouden, tekniikan sekä yhteiskuntatieteellisen korkeakoulutuksen arvioinnit osoittivat, että valmistuneet ja työelämän edustajat ovat näiden alojen tutkintojen tuottamaan osaamiseen tyytyväisiä. Osaamisen näkyväksi tekemisessä sekä opiskelijoille että työnantajille on vielä kehitettävää, samoin kuin tutkintojen substanssiosaamisen ja yleisten valmiuksien kehittymisen tasapainoisessa varmistamisessa. Osaamistarpeet ovat jatkuvassa muutoksessa, mikä edellyttää ennakointitiedon nykyistä parempaa analyysia ja hyödyntämistä. Monipuolisen perusosaamisen ja keskeisten alakohtaisten valmiuksien varmistaminen on korkeakoulututkintojen keskeinen vahvuus. Korkeakouluista valmistuvat eivät vain vastaa tällä hetkellä tunnistettuihin osaamistarpeisiin, vaan myös kehittävät ja uudistavat työelämää. Keskeisimmät nykyiset ja lähitulevaisuuden osaamistarpeet liittyvät ainakin kolmeen teemaan: digitalisaatiokehitykseen, kansainvälisyyteen ja kestävään kehitykseen. Nämä teemat on jossain määrin huomioitu suomalaisessa korkeakouluissa, mutta toteutus on toistaiseksi ollut vaihtelevaa ja liian usein epäsystemaattista. Digitalisaation osalta korkeakouluissa on keskitytty enemmän ilmiön tekniseen puoleen, kuten ohjelmistojen ja laitteiden käyttöön. Tulevaisuudessa korkeakoulutuksen tulisi pyrkiä eri alojen syvälliseen digitaalisen kulttuurin ja sen muutosten ymmärtämiseen. Kansainvälisyydessä huomiota tulisi monipuolisen kielitaidon ja liikkuvuuden ohella kiinnittää nykyistä enemmän monikulttuurisissa yhteisöissä toimimiseen. Kansainvälisyyden tulisi olla nykyistä systemaattisempi osa kaikkia tutkintoja. Kestävän kehityksen ja vastuullisuuden tulee sisältyä kaikkiin koulutuksiin. Kehittävän arvioinnin perustana on korkeakoulujen vastuu koulutuksensa laadusta, jonka kehittämiseen koulutusala-arvioinnit tarjoavat tietoa. Toivomme, että tämän arvioinnin tuloksia hyödynnetään mahdollisimman monipuolisesti koulutuksien ja korkeakoulujen strategisen johtamisen kehittämisen välineenä. Arvioinnin vaikutuksia on syytä seurata joidenkin vuosien kuluttua toteutettavalla seuranta-arvioinnilla. 24
25 Lähteet Koulutusala-arvioinnit Hankesuunnitelma. Korkeakoulujen arviointijaoston hyväksymä Kansallinen koulutuksen arviointikeskus. Leppänen, O The Labour Market Success of University and University of Applied Sciences Graduates between An Analysis of Higher Education Choices in Finland. Master s thesis. Aalto University School of Business. Pirttilä, A., Silvén, O., Harrikari, H., Joukkola, E., Juvonen, L., Kontio, J., Rehn, A. & Leppänen O Tekniikan korkeakoulutuksen arviointi. Kansallinen koulutuksen arviointikeskus. Julkaisuja 3. Pyykkö R., Tolonen M., Levä K., Mahlamäki-Kultanen S., Pantermöller M., Pettersson T., Saarinen S. & Huusko M Humanistisen alan korkeakoulutuksen arviointi. Kansallinen koulutuksen arviointikeskus. Julkaisuja 1. Seppälä, U., Kivistö, J., Joas, M., Kaikkonen, V., Rantanen, T., Rantanen, T., Tiilikainen T. & Nordblad M Yhteiskuntatieteellisen korkeakoulutuksen arviointi. Kansallinen koulutuksen arviointikeskus. Julkaisuja 2. Wallenius, J., Ojasalo, K., Friman, M., Hallikainen, M., Kallio, T. J., Sandström, J., Tuuliainen M. & Mustonen K Kauppatieteiden ja liiketalouden korkeakoulutuksen arviointi. Kansallinen koulutuksen arviointikeskus. Julkaisuja 4. 25
26 Liite 1. Arviointiin osallistuneet korkeakoulut ja tutkinto-ohjelmien määrät TAULUKKO 3. Tutkintokohtaiseen itsearviointikyselyyn osallistuneiden yliopistojen tutkinto-ohjelmien vastausten määrät (n = 403) Yliopisto Humanistinen ala Kauppatieteet Tekniikka Yhteiskuntatieteet Aalto-yliopisto Helsingin yliopisto Itä-Suomen yliopisto Jyväskylän yliopisto Lapin yliopisto 5 Lappeenrannan- Lahden teknillinen yliopisto LUT 7 30 Oulun yliopisto Svenska handelshögskolan 2 Tampereen yliopisto Turun yliopisto Vaasan yliopisto Åbo Akademi Yhteensä
27 TAULUKKO 4. Tutkintokohtaiseen itsearviointikyselyyn osallistuneiden ammattikorkeakoulujen tutkinto-ohjelmien vastausten määrät (n = 277) Ammattikorkeakoulu Humanistinen ala Liiketalous Tekniikka Centria-ammattikorkeakoulu Diakonia-ammattikorkeakoulu 3 Haaga-Helia ammattikorkeakoulu 10 Humanistinen ammattikorkeakoulu 7 Hämeen ammattikorkeakoulu 6 14 Jyväskylän ammattikorkeakoulu 5 12 Kaakkois-Suomen ammattikorkeakoulu Kajaanin ammattikorkeakoulu 2 3 Karelia-ammattikorkeakoulu 3 6 Lahden ammattikorkeakoulu 6 4 Lapin ammattikorkeakoulu 3 6 Laurea-ammattikorkeakoulu 6 Metropolia Ammattikorkeakoulu 6 8 Oulun ammattikorkeakoulu 3 10 Saimaan ammattikorkeakoulu 4 5 Satakunnan ammattikorkeakoulu 3 12 Savonia-ammattikorkeakoulu 4 8 Seinäjoen ammattikorkeakoulu 5 7 Tampereen ammattikorkeakoulu 8 17 Turun ammattikorkeakoulu Vaasan ammattikorkeakoulu 2 6 Yrkeshögskolan Arcada 3 2 Yrkeshögskolan Novia 3 4 Yhteensä
28 Korkeatasoisella osaamisella työelämään Humanistisen alan, kauppatieteiden ja liiketalouden, tekniikan ja yhteiskuntatieteellisen korkeakoulutuksen arvioinnit. Riitta Pyykkö, Jussi Kivistö, Anneli Pirttilä, Jyrki Wallenius, Mira Huusko, Otto Leppänen, Kirsi Mustonen ja Mirella Nordblad Kansallinen koulutuksen arviointikeskus PL 28 (Mannerheiminaukio 1 A) HELSINKI vaihde: karvi.fi